CELEX: 32020D0659
Language: bg
Date: 2020-05-15 00:00:00
Title: Решение за изпълнение (EC) 2020/659 на Комисията от 15 май 2020 година относно хармонизирания стандарт за техническата документация, необходима за оценяване на материалите, компонентите и електрическото и електронното оборудване, изготвен в подкрепа на Директива 2011/65/ЕС на Европейския парламент и на Съвета

18.5.2020   
               
               
                  BG
               
               
                  Официален вестник на Европейския съюз
               
               
                  L 155/12
               
            
         РЕШЕНИЕ ЗА ИЗПЪЛНЕНИЕ (EC) 2020/659 НА КОМИСИЯТА
         от 15 май 2020 година
         относно хармонизирания стандарт за техническата документация, необходима за оценяване на материалите, компонентите и електрическото и електронното оборудване, изготвен в подкрепа на Директива 2011/65/ЕС на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     В съответствие с член 16, параграф 2 от Директива 2011/65/ЕС на Европейския парламент и на Съвета (2) се приема, че материалите, компонентите и електрическото и електронното оборудване, върху които са извършени изпитвания и измервания за доказване на съответствие с изискванията на член 4 от посочената директива, или които са били подложени на оценка в съответствие с хармонизирани стандарти, данните за които са били публикувани в Официален вестник на Европейския съюз, отговарят на изискванията на Директивата, обхванати от тези стандарти.
                  
               
                     (2)
                  
                  
                     С писмо M/499 от 21 октомври 2011 г. Комисията отправи искане към Европейския комитет за стандартизация (CEN), Европейския институт за електротехническа стандартизация (CENELEC) и Европейския институт за стандарти в далекосъобщенията (ETSI) за преразглеждане на съществуващите хармонизирани стандарти и, ако е необходимо, изготвяне на нови стандарти, свързани с техническата документация, необходима за оценяване на материалите, компонентите и електрическото и електронното оборудване за съответствие с изискванията на Директива 2011/65/ЕС.
                  
               
                     (3)
                  
                  
                     Въз основа на искане M/499 от 21 октомври 2011 г. CENELEC преразгледа съществуващия хармонизиран стандарт EN 50581:2012, което доведе до приемането на стандарт EN IEC 63000:2018, с който се определят спецификации за техническата документация, необходима за оценяване на материалите, компонентите и електрическото и електронното оборудване по отношение на ограничението за употребата на определени опасни вещества. Новият стандарт EN IEC 63000:2018 се основава на съществуващия международен стандарт IEC 63000:2016, който от своя страна се основава на хармонизирания стандарт EN 50581:2012.
                  
               
                     (4)
                  
                  
                     Комисията заедно със CENELEC оцени съответствието на изготвения от CENELEC стандарт EN ISO 63000:2018 с искане M/499 от 21 октомври 2011 г.
                  
               
                     (5)
                  
                  
                     Стандарт EN IEC 63000:2018, изготвен от CENELEC, отговаря на изискванията, които има за цел да покрие и които са установени с Директива 2011/65/ЕС. Поради това е целесъобразно данните на този стандарт да се публикуват в Официален вестник на Европейския съюз.
                  
               
                     (6)
                  
                  
                     Тъй като новият стандарт EN IEC 63000:2018 заменя стандарт EN 50581:2012, е необходимо данните на стандарт EN 50581:2012 да бъдат заличени от Официален вестник на Европейския съюз (3). За да се даде на производителите достатъчно време да приспособят своите продукти към новия стандарт, е необходимо да се отложи заличаването на данните на хармонизиран стандарт EN 50581:2012.
                  
               
                     (7)
                  
                  
                     Съответствието с хармонизиран стандарт осигурява презумпция за съответствие със съответните съществени изисквания, определени в законодателството на Съюза за хармонизация, считано от датата на публикуване на данните за този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            С настоящото данните на хармонизирания стандарт за техническата документация, необходима за оценяване на материалите, компонентите и електрическото и електронното оборудване, изготвен в подкрепа на Директива 2011/65/ЕС, посочени в приложение I към настоящото решение, се публикуват в Официален вестник на Европейския съюз.
         
         
            Член 2
            С настоящото данните на хармонизирания стандарт за техническата документация, необходима за оценяване на материалите, компонентите и електрическото и електронното оборудване, изготвен в подкрепа на Директива 2011/65/ЕС, посочени в приложение II към настоящото решение, се заличават от Официален вестник на Европейския съюз, считано от датата, посочена в същото приложение.
         
         
            Член 3
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 15 май 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 14.11.2012 г., стр. 12.
         
            (2)  Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (ОВ L 174, 1.7.2011 г., стр. 88).
         
            (3)  ОВ C 363, 23.11.2012 г., стр. 6.
      
      
         
            ПРИЛОЖЕНИЕ I
            
                        №
                     
                     
                        Данни на стандарта
                     
                  
                        1.
                     
                     
                        EN IEC 63000:2018
                        Техническа документация за оценяването на електрически и електронни продукти по отношение на ограничаването на опасни вещества (IEC 63000:2016)
                     
                  
      
      
         
            ПРИЛОЖЕНИЕ II
            
                        №
                     
                     
                        Данни на стандарта
                     
                     
                        Дата на заличаването
                     
                  
                        1.
                     
                     
                        EN 50581:2012
                        Техническа документация за оценяването на електрически и електронни продукти по отношение на ограничаването на опасни вещества
                     
                     
                        18 ноември 2021 г.